Svartglente

Svartglente (Milvus migrans) er en rovfugl i haukefamilien (Accipitridae) og tilhører slekten Milvus. Den overlever i kraft av sju aksepterte underarter. Artens nærmest nålevende slektning er glente (M. milvus), som er fysisk noe større, men har en betydelig mindre utbredelse.

Svartglente er observert flere ganger i Norge, men arten hekker ikke her. Den lar seg skille fra glente gjennom sin mindre størrelse og mangel på hvite flekker på vingenes underside. Arten er dessuten gjennomgående mørkere og har mindre definert kløftestjert.

 Taksonomi 
To av underartene blir tidvis regnet som selvstendige arter; svartøreglente (M. lineatus) og gulnebbglente (M. aegyptius). Sistnevnte danner en selvstendig klade med ssp. parasitus. I inndelingen nedenfor blir imidlertid begge regnet som underarter av svartglente, i henhold til HBW Alive i påvente av mer utfyllende data.

 Biologi 
miniatyr|venstre|Svartglente (Israel)
miniatyr|venstre|Svartglente (Kanariøyene)
miniatyr|Egg av svartglente ( M. migrans)
Svartglente blir cirka  lang og har et vingespenn på cirka . Hunnen blir størst og veier typisk , mens hannen typisk veier .  Ssp. fasciicauda blir noe mindre og mørkere enn nominatformen.

Fjærdrakten er i hovedsak rødbrun, mens stjerten er brun og kun svakt kløfteformet. Nominatformen er gråhvit i hoderegionen, men de fleste andre underartene mangler dette karaktertrekket, i større og mindre grad. Svartglenta mangler også i stor grad de hvite flekkene på undersiden av vingene, som er så karakteristiske for glente. Arten er dessuten mørkere i buken, selv om akkurat det varierer noe med underartene. Ssp. aegyptius og parasitus har gult nebb, mens de andre underartene har sort nebb med gul vokshud ved basen. Ssp. lineatus er noe lysere utfarget i hoderegionen enn de andre, og den har en mørk flekk i øreregionen, som gir opphav til betegnelsen svartøreglente.

Arten er nærmest allestedsnærværende hva habitat angår. Den opptrer i alt fra semi-ørken, gressland og savanne til åpne skogslandskap, men unngår tett skog. Trær er imidlertid viktig når fuglene hviler. Arten er dessuten vanlig i våtmarksområder og langs elver, langs bredder ved kysten, enger og regulære myrområder med mer, men den kan også være tallrik i tørre områder. Den lenkes også (i større og mindre grad) til menneskelig aktivitet i forsteder, havneområder, landsbyer og nomadiske bosettinger.

Ernæringsmessig er arten svært tilpassningsdyktig, og den har blitt svært kommensial med mennesker. Den eter blant annet åtsler etter pattedyr, fugler og fisk (som rester fra fiskeindustrien) og organisk søppel etter mennesker. Den kan imidlertid også jakte, for eksempel på mindre pattedyr som smågnagere, mindre haredyr, flaggermus og mindre fugler. Sistnevnte inkluderer også tamfugler, som tamhøns og kyllinger. Likeledes jakter og eter den fisk, øgler, amfibier og virvelløse dyr, som gresshopper, sirisser, biller, termitter, meitemarker, krepsdyr og bløtdyr.

Fra Australia er det kjent at svartglente er én av artene som bevisst sprer gress- og krattbranner. Dette skyldes at fuglene potensielt jakter byttedyr som skremmes fram av brannene. Spredningen skjer ved at fuglene bærer med seg brennende greiner og slipper dem ned andre steder. Og det ser ut til, at fuglene helst gjør dette bevisst da eksisterende branner er i ferd med å dø ut, åpenbart for at brannene skal fortsette. Tidligere har man antatt, at mennesker var de eneste som kunne kontrollere åpen ild. i tillegg til svartglente er fenomenet også kjent fra plystreglente (Haliastur sphenurus) og brunfalk (Falco berigora).

Hekketiden er svært variabel, gitt den store utbredelsen denne arten har. I den tempererte sonen i Eurasia legger hunnen normalt eggene i ; i det tropiske Afrika som regel i tørketiden; i Sør-Afrika normalt i august–desember; i Australia variert, men hovedsakelig i perioden juli–november; i India (rundt Delhi) fra midt i desember til midt i april, med en topp i tidsrommet fra midt i januar til midt i februar.

Hunnen bygger et forholdsvis lite reir i toppen av høye trær. På Madagaskar plasseres reiret typisk  over bakken, og mens hunnen bygger reiret, er det hannen som i hovedsak (cirka 75 prosent) kommer med byggematerialene. Reiret består av pinner, kvister og gjerne papir og tøyrester fuglene finner, og det tar i omkring  dager (på Madagaskar) å bygge det. Hunnen tar gjerne også over andre rovfuglreir.

Hunnen legger typisk  egg ( regnes som normalt) med en intervall på  dager. Inkubasjonstiden tar omkring  dager, og eggene ruges i hovedsak av hunnen alene. Om hannen bringer henne nok mat jakter ikke hunnen selv i denne perioden. I Spania får avkommet full fjærdrakt etter cirka  dager, og de blir typisk uavhengige etter ytterligere  dager. I Japan får avkommet full fjærdrakt først etter cirka  dager, og de blir typisk uavhengige etter ytterligere 47 dager. Opp til fire unger kan overleve til de blir uavhengige, men det normale er 0,9–1,2 unger per hekkepar. Ungfugler kan hekke selv etter ett år, men det er mer vanlig at det tar lenger tid. Høyeste registrerte levealder for ei svartglente er 23 år.

 Inndeling og utbredelse 
Inndelingen følger HBW Alive og er i henhold til Thiollay (2018).

 Accipitriformes, haukefugler
 Accipitridae, haukefamilien
 Accipitrinae, (hauker)
 Accipitrini
 Milvus, (rødglenter)
 M. milvus, glente eller rødglente
 M. migrans, svartglente
 M. m. migrans (nominatformen), Kapp Verde, Nordvest-Afrika, det sørlige og sentrale Europa og østover til det sørvestre Asia (Vest-Pakistan); overvintrer i Afrika sør for Sahara
 M. m. govinda (pariaglente), fra Øst-Pakistan østover gjennom India og Sri Lanka til Yunnan i Sør-Kina, Indokina og Malayahalvøya
 M. m. formosanus, Taiwan og Hainan
 M. m. affinis, Sulawesi, Molukkene (Buru) og de små Sundaøyer (øst til Timor), det østre Ny-Guinea og Nord-Australia (sør til Victoria)
 M. m. lineatus, svartøreglente, fra Ural og østover gjennom Sibir til Amurland og Japan, sørover til Nord-India, det nordlige Myanmar, Nord-Kina og Ryukyuøyene; overvintrer i sør til Sør-Irak, Sør-India og i Sørøst-Asia
 M. m. aegyptius, gulnebbglente, Egypt, Den sørvestre arabiske halvøy og sørover langs kysten av Øst-Afrika til Kenya
 M. m. parasitus, Afrika sør for Sahara, Komorene og Madagaskar

 Referanser 
Andriamalala, T., Rene de Roland, L.-A., Rakotondratsima, M., Razafimanjato, G. & Thorstrom, R. (2013) Nest characteristics of Yellow-billed Kites Milvus aegyptius in the Manambolomaty Lakes Complex, western Madagascar. Ostrich 84(1): 79-84.

Artsdatabanken (2018) Svartglente Milvus migrans (Boddaert, 1783). Artsdatabanken. Besøkt 2018-06-23

BirdLife International. 2016. Milvus migrans. The IUCN Red List of Threatened Species 2016: e.T22734972A95097654. http://dx.doi.org/10.2305/IUCN.UK.2016-3.RLTS.T22734972A95097654.en. Downloaded on 24 June 2018.

Ernest Garcia (2018) Hunting raptors start fires deliberately. Handbook of the Birds of the World Alive. Lynx Edicions, Barcelona. (https://www.hbw.com/news/hunting-raptors-start-fires-deliberately 25 June 2018).

Johnson, J. A., Watson, R. T., & Mindell, D. P. (2005). Prioritizing species conservation: does the Cape Verde kite exist?. Proceedings of the Royal Society of London B: Biological Sciences, 272(1570), 1365-1371. DOI:10.1098/rspb.2005.3098

Orta, J., Marks, J.S., Garcia, E.F.J. & Kirwan, G.M. (2018). Black Kite (Milvus migrans). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. (https://www.hbw.com/node/52978 on 23 June 2018).

Thiollay, J.M. (2018). Hawks, Eagles (Accipitridae). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. (retrieved from https://www.hbw.com/node/52213 on 23 June 2018).

 Eksterne lenker 


Kategori:Haukefugler
Kategori:Afghanistans fugler
Kategori:Albanias fugler
Kategori:Algeries fugler
Kategori:Angolas fugler
Kategori:Armenias fugler
Kategori:Australias fugler
Kategori:Aserbajdsjans fugler
Kategori:Bahrains fugler
Kategori:Bangladeshs fugler
Kategori:Belgias fugler
Kategori:Benins fugler
Kategori:Bhutans fugler
Kategori:Bosnia-Hercegovinas fugler
Kategori:Botswanas fugler
Kategori:Bruneis fugler
Kategori:Bulgarias fugler
Kategori:Burkina Fasos fugler
Kategori:Burundis fugler
Kategori:Danmarks fugler
Kategori:Djiboutis fugler
Kategori:Egypts fugler
Kategori:Ekvatorial-Guineas fugler
Kategori:Elfenbenskystens fugler
Kategori:De forente arabiske emiraters fugler
Kategori:Eritreas fugler
Kategori:Estlands fugler
Kategori:Etiopias fugler
Kategori:Filippinenes fugler
Kategori:Finlands fugler
Kategori:Frankrikes fugler
Kategori:Gabons fugler
Kategori:Gambias fugler
Kategori:Georgias fugler
Kategori:Ghanas fugler
Kategori:Gibraltars fugler
Kategori:Hellas' fugler
Kategori:Guams fugler
Kategori:Guineas fugler
Kategori:Guinea-Bissaus fugler
Kategori:Belarus’ fugler
Kategori:Indias fugler
Kategori:Indonesias fugler
Kategori:Irans fugler
Kategori:Iraks fugler
Kategori:Israels fugler
Kategori:Italias fugler
Kategori:Japans fugler
Kategori:Jemens fugler
Kategori:Jordans fugler
Kategori:Kambodsjas fugler
Kategori:Kameruns fugler
Kategori:Kapp Verdes fugler
Kategori:Kasakhstans fugler
Kategori:Kenyas fugler
Kategori:Kinas fugler
Kategori:Kirgisistans fugler
Kategori:Komorenes fugler
Kategori:Republikken Kongos fugler
Kategori:Den demokratiske republikken Kongos fugler
Kategori:Nord-Koreas fugler
Kategori:Sør-Koreas fugler
Kategori:Kroatias fugler
Kategori:Kuwaits fugler
Kategori:Laos' fugler
Kategori:Latvias fugler
Kategori:Libanons fugler
Kategori:Lesothos fugler
Kategori:Liberias fugler
Kategori:Libyas fugler
Kategori:Liechtensteins fugler
Kategori:Litauens fugler
Kategori:Luxembourgs fugler
Kategori:Madagaskars fugler
Kategori:Malawis fugler
Kategori:Malaysias fugler
Kategori:Malis fugler
Kategori:Maltas fugler
Kategori:Mauritanias fugler
Kategori:Mayottes fugler
Kategori:Moldovas fugler
Kategori:Mongolias fugler
Kategori:Montenegros fugler
Kategori:Marokkos fugler
Kategori:Mosambiks fugler
Kategori:Myanmars fugler
Kategori:Namibias fugler
Kategori:Nepals fugler
Kategori:Nederlands fugler
Kategori:Nigers fugler
Kategori:Nigerias fugler
Kategori:Nord-Makedonias fugler
Kategori:Nord-Marianenes fugler
Kategori:Omans fugler
Kategori:Pakistans fugler
Kategori:Palaus fugler
Kategori:Palestinas fugler
Kategori:Papua Ny-Guineas fugler
Kategori:Polens fugler
Kategori:Portugals fugler
Kategori:Qatars fugler
Kategori:Romanias fugler
Kategori:Russlands fugler
Kategori:Rwandas fugler
Kategori:São Tomé og Príncipes fugler
Kategori:Saudi-Arabias fugler
Kategori:Senegals fugler
Kategori:Den sentralafrikanske republikks fugler
Kategori:Serbias fugler
Kategori:Sierra Leones fugler
Kategori:Singapores fugler
Kategori:Slovakias fugler
Kategori:Slovenias fugler
Kategori:Somalias fugler
Kategori:Sør-Afrikas fugler
Kategori:Sør-Sudans fugler
Kategori:Spanias fugler
Kategori:Sri Lankas fugler
Kategori:Sudans fugler
Kategori:Swazilands fugler
Kategori:Sveriges fugler
Kategori:Sveits' fugler
Kategori:Syrias fugler
Kategori:Taiwans fugler
Kategori:Tadsjikistans fugler
Kategori:Tanzanias fugler
Kategori:Thailands fugler
Kategori:Togos fugler
Kategori:Tunisias fugler
Kategori:Tsjads fugler
Kategori:Tsjekkias fugler
Kategori:Tyrkias fugler
Kategori:Turkmenistans fugler
Kategori:Tysklands fugler
Kategori:Ugandas fugler
Kategori:Ukrainas fugler
Kategori:Ungarns fugler
Kategori:Usbekistans fugler
Kategori:Vietnams fugler
Kategori:Vest-Saharas fugler
Kategori:Zambias fugler
Kategori:Zimbabwes fugler
Kategori:Østerrikes fugler
Kategori:Øst-Timors fugler
Kategori:Dyr formelt beskrevet av Pieter Boddaert
Kategori:Fugler formelt beskrevet i 1783